EkBass/fiwiki-20250220-pages-articles huggingface dataset:
Martina (Bysantin keisarinna)

Martina (k. 641) oli Bysantin keisarinna. Hän meni naimisiin enonsa Herakleioksen kanssa. Herakleios oli ollut naimisissa aikaisemmin Fabia Eudocian kanssa. Fabia oli ollut kansan suosikki, ja Martinan ja Herakleioksen avioliitto oli suuri skandaali ja kirkon tuomitsema. Theofanes sijoittaa avioliiton vuodelle vuonna 612, mutta muut lähteet sijoittavat sen niinkin myöhään kuin 623. Herakleios ja Martina saivat ainakin kymmenen lasta. Kaksi lapsista oli vammaisia, Fabiuksella oli lamaantunut selkä ja Theodosius oli kuuromykkä. Parin neljäs lapsi Heraklonas syntyi sotaretkellä Persiaa vastaan. Martina oli yleensä miehensä mukana tämän useilla matkoilla. Martinan ja Herakleioksen vanhimman pojan ja kruununperillisen Konstantinoksen välit olivat viileät. Martina yritti saada omille lapsilleen osuuden valtakunnan hallinnosta ja vuonna 632 Heraklonaksesta tehtiinkin caesar. Vuonna 638 Heraklonas kruunattiin keisariksi. Myös Martinan tyttäret Augustina ja Anastasia saivat arvonimen augusta ja pojasta Davidista tuli caesar. Vuonna 641 Herakleios kirjoitti testamentin, jonka mukaan Heraklonas ja Konstantinos perivät valtakunnan yhdessä. Kun Herakleios viimein kuoli 11. helmikuuta, vaati Martina itselleen korkeinta valtaa. Kansa halusi kuitenkin suositun Konstantinoksen keisariksi. Kun Konstantinos kuoli hallittuaan vain 103 päivää, epäilivät monet että Martina oli myrkyttänyt hänet. Heraklonaksesta tuli nyt yksinvaltias, mutta melkein heti alkoi kapina, jota johti kenraali Valentinus. Syyskuussa Heraklonaksen oli pakko kruunata Konstantinoksen poika Konstans keisariksi. Samalla myös Martinaa suosinut patriarkka Pyrrhos pakotettiin eroamaan. Vähän tämän jälkeen Heraklonas teki veljestään Davidista myös keisarin, samalla vähentäen Konstantinoksen mahdollisuuksia päästä valtaan. Lopulta kapina puhkesi uudelleen ja Heraklonas syrjäytettiin. Martinan kolmen pojan Heraklonaksen, Davidin ja Martinuksen nenät silvottiin ja heidät lähetettiin maanpakoon. Erään lähteen mukaan Martinan kieli leikattiin irti. Luokka:Bysantin keisarinnat Luokka:Syntymävuosi tuntematon Luokka:Vuonna 641 kuolleet
Courante

Courante on kolmijakoinen ranskalainen barokkitanssi. Se on barokkisarjan toinen (tai kolmas, jos sarjassa on preludi tai muu alkusoitto) osa. Luokka:Historiallinen tanssi Luokka:Taidemusiikin muodot Luokka:Barokkimusiikki no:Corrente
Bourrée

Bourrée on ranskalainen kansantanssi. Tanssi liitetään Auvergneen ja sitä tanssitaan myös muualla Ranskassa sekä Vizcayassa Espanjassa. Tanssi oli tahtilajiltaan kaksi- tai nelijakoinen ja nopeatempoinen. Se muistutti gavottia. Bourrée oli myös yksi barokkisarjan lisätansseista. == Lähteet == Luokka:Historiallinen tanssi Luokka:Taidemusiikin muodot
Forth (ohjelmointikieli)

Forth on tietokoneiden ohjelmointikieli ja interaktiivinen ohjelmointiympäristö, jonka kehitti alun perin Charles H. Moore 1970-luvun alkupuolella. Forth on rakenteeltaan hyvin yksinkertainen pinokeskeinen kieli, joka on ollut suosittu etenkin laitteistoresursseiltaan vaatimattomissa ja tehokasta ohjelmointia vaativissa sulautetuissa järjestelmissä. On valmistettu jopa mikroprosessoreita, jotka suorittavat Forth-tavukoodia konekielenään. == Historia == Moore kehitti kielen vastajulkaistulla IBM 1130-minitietokoneella. Moore käytti Fortrania ensimmäisen Forthin toteutukseen. Kieli on vaikuttanut RPL-kieleen, jonka Hewlett-Packard kehitti laskimiinsa 1980-luvulla. == Esimerkkejä == === Yhteenlasku === 5 7 + . Sanat 5 ja 7 lisäävät asianomaiset luvut datapinoon. Sana + laskee yhteen datapinon kaksi päällimmäistä lukua ja jättää jäljelle summan eli tässä tapauksessa luvun 12. Sana . tulostaa pinon päällimmäisen luvun. Pino on hyvin keskeisessä osassa Forth-ohjelmoinnissa, ja jopa ohjausrakenteet on toteutettu pinokeskeisesti. Tästä syystä Forth-ohjelmakoodin hahmottaminen vaatii jonkin verran harjoittelua. === Aliohjelma === : FLOOR5 ( n -- n' ) DUP 5 < IF DROP 5 ELSE 1 - THEN ; Tämä ohjelmakoodi määrittelee uuden sanan eli aliohjelman nimeltä FLOOR5, joka ottaa syötteenä yhden alkion (n) pinon päältä ja jättää tulosteenaan pinon päälle yhden alkion (n'). Aliohjelma itse vertaa syötteenään saamaansa lukua lukuun 5. Jos luku on pienempi kuin 5, niin palautetaan 5, muutoin vähennetään siitä 1 ja palautetaan erotus. Ohjelman suoritus etenee seuraavasti: DUP-sana tuplaa pinon päällimmäisen alkion. Jos pinon huipulla on esimerkiksi 8, on DUP-sanan suorituksen jälkeen huipulla kaksi 8:aa (8 8). <-sana vertailee pinon kahta päällimmäistä lukua (esimerkissä 8 ja 5) toisiinsa ja jättää niiden tilalle totuusarvon, joka ilmaisee, onko ensimmäinen luku pienempi kuin toinen. IF-sana jatkaa suoritusta pinon päällimmäisenä olevan totuusarvon mukaan. Jos arvo on tosi, suoritetaan koodi IF- ja ELSE-sanojen välistä, muussa tapauksessa ELSE- ja THEN-sanojen välistä. DROP-sana poistaa pinon päällimmäisen alkion. Tässä tapauksessa sitä tarvitaan, jotta päällimmäisen alkion voisi korvata luvulla 5. Sanat 1 - vähentävät pinon päällimmäisenä olevasta luvusta (eli syötteestä) luvun 1. Sana ; lopettaa sanan määrittelyn, joka alkoi sanoilla FLOOR5 (n -- n' ). === Hello World === Kuuluisa Hello World -ohjelma toteutettaisiin Forthilla seuraavasti: : HELLO ( -- ) ." Hello World!" ; HELLO == Lähteet == == Aiheesta muualla == * Forth Interest Group * The evolution of Forth * concatenative.org Wiki Luokka:Ohjelmointikielet
Gavotti

Gavotti on ranskalainen kansantanssi Pays de Gapin alueelta Ranskan kaakkoisosan entisestä Dauphinén provinssista. Se on keskinopea, tahtilajiltaan 4/4 tai 2/2. Tanssin musiikille on ominaista, että melodian fraasit alkavat tahdin keskeltä. Gavotti on barokkisarjan lisätansseja. Gavotista tuli suosittu Ludvig XIV:n hovissa, jossa Jean-Baptiste Lully toimi hovisäveltäjänä. Luokka:Historiallinen tanssi Luokka:Taidemusiikin muodot
Tropopaussi

Tropopaussi on ilmakehän rajakerros, joka sijaitsee troposfäärin ja stratosfäärin välissä. Se on navoilla tyypillisesti noin 5 kilometrin ja päiväntasaajalla 15 kilometrin korkeudessa, ja lisäksi se nousee ylemmäs lämpimällä ilmalla ja laskeutuu alemmas kylmällä. Suurin osa sääilmiöistä rajoittuu tropopaussiin ja vain suurimmat sääilmiöt ja suihkuvirtaukset ylittävät sen. Tropopaussissa on 50–70 astetta pakkasta, ja hiukan sen yläpuolella ilmanpaine on enää kymmenesosa merenpinnalla vallitsevasta. ==Lähteet== Luokka:Ilmakehä
Lintumetsä

Lintumetsä on asuinalue Nurmijärven Klaukkalassa. Asuinalue koostuu uudesta 2014 jälkeen rakennetusta sekä vanhemmasta 1960–1970-luvuilla rakennetusta omakoti- ja paritaloalueesta. Asuinalueella on neljä lasten leikkikenttää ja Lepsämän päiväkoti, ja alue onkin lapsiperheiden suosiossa. Lintumetsässä sijaitsevat ratsastustalli, kioskipitseria, hierojia ja kauneushoitola. Lähialueilta löytyy lisäksi verkkokauppayrittäjiä sekä esimerkiksi hunajan tuotantoa. Kirjasto- ja jäätelöautot vierailevat Lintumetsässä säännöllisestiKirjastoauto . Lintumetsässä on järjestetty vuosittain vuodesta 2018 Lintumetsän Eloilta -niminen koko perheen tapahtuma. Vuonna 2019 tapahtumaan osallistui jopa 300 lähialueen asukasta. Lähin uima- ja veneranta, Valkjärvi, sijaitsee noin 1,5 km:n päässä. Klaukkalan keskustaan on matkaa noin 4 km, Luukin ulkoilualueelle Espooseen noin 7 km. Paikallisliikenteen bussit kulkevat Lepsämäntieltä. Kuuluisia Lintumetsässä asuvia tai asuneita ovat Antti Kalliomäki ja edesmennyt Aki Sirkesalo. Lintumetsässä on myös asunut nykyään Lepsämän puolella asuva entinen pääministeri Matti Vanhanen. Lepsämä sijaitsee aivan Lintumetsän vieressä. == Lähteet == Luokka:Klaukkala Luokka:Suomen asuinalueet
Farbrausch

Farbrausch on saksalainen demoskene-ryhmä, jonka tunnetuimpia tuotoksia ovat vuonna 2000 julkaistu 64 kilotavun intro fr-08: .the .product sekä vuonna 2004 julkaistu 96-kilotavuinen ensimmäisen persoonan ammuntapeli .kkrieger. Farbrausch osoitti, että vaikuttavia ohjelmointitaidon näytteitä voi toteuttaa nykyisilläkin tietokoneilla, eikä teknisen vaikuttavuuden tarvitse tällöinkään olla ristiriidassa kuvallisen ja äänellisen estetiikan kanssa. == Aiheesta muualla == * Viralliset kotisivut * Pouet.netin Farbrausch-sivu Luokka:Demoryhmät Luokka:Saksalainen kulttuuri
Kewlers

Kewlers on suomalainen demoskene-ryhmä, joka perustettiin 1990-luvulla nimellä Mewlers. Kewlersin tunnetuin tuotos on Assembly-tapahtumassa vuonna 2002 julkaistu Variform-demo. Ryhmä lopetti toimintansa jättäen jäähyväiset demolla "1995", joka tuli kolmanneksi Assembly 2006 demokilpailussa. Ryhmä tosin palasi vuonna 2010 demolla isoljator remixed. Sen jälkeen ryhmä on tuottanut lisää demoja. == Aiheesta muualla == * Ryhmän sivut * Kewlers Pouet.net- sivustolla Luokka:Suomalaiset demoryhmät
PWP

PWP on suomalainen demoskene-ryhmä, joka perustettiin vuonna 1994. Se tunnettiin aiemmin parhaiten PC-koneille tehdyistä humoristisista tekstitilademoistaan, mutta nykyisin se on paremmin tunnettu yhtenä johtavista Commodore VIC-20 -demoryhmistä. PWP on lyhenne sanoista Pers' Wastaiset Produktiot. Tunnetuimpia PWP:n VIC-20-tuotoksia ovat Robotic Warrior ja Robotic Liberation. Robotic Warrior on myös tähän mennessä ainoa 8-bittiselle koneelle tehty tuotos, joka on saanut nimityksen Scene.org awardeissa (Paras 4K-intro vuonna 2003). VIC-20 -demoista Impossiblator 2 ja Robotic Liberation ovat voittaneet Assembly-tapahtuman vanhoille laitteille tarkoitetun oldskool- demokilpailun. PWP:n alkuaikojen tuotannossa esiintyi usein varhaisteini- ikäistä tietokoneen käyttäjää (lameria) esittävä hahmo nimeltä Pelu Petteri Lamuranta eli Pelulamu. Pelulamulle tehtiin vuonna 1998 myös kotisivut, ja nykyään jo käytöstä poistunut verkkotunnus pelulamu.net toimi myös muiden humorististen tempausten (mm. Isäm Maan Puollustajat) tukipaikkana. __notoc__ == Tunnettuja tuotoksia == === PC === * Mazzembly 1997 (peli) * Helium (1. sija, Assembly 1997) * Isi (2. sija, Abduction 1997) * Final Isi (1. sija, Abduction 1998) === VIC-20 === * Bouncing Ball II (1. sija, Alternative Party 1998) * Impossiblator (2. sija, Assembly 2001) * Impossiblator 2 (1. sija, Assembly 2002) * Robotic Warrior (1. sija, Alternative Party 2003) * Robotic Liberation (1. sija, Assembly 2003) * Impossiblator 3 (2. sija, Assembly 2007) * The Next Level (2. sija, Assembly 2008)Assembly 2008 Tulokset * Future 1999 (1. sija, Stream 2009)Stream 2009 Tulokset * Large Unified Theory(1. sija, Alternative Party 2010)Alternative Party 2010 Tulokset == Lähteet == == Aiheesta muualla == * PWP Pouet.net-sivustolla * PWP demozoo.org-sivustolla (englanniksi) Luokka:Suomalaiset demoryhmät
TAAt

tAAt on suomalainen huumorikeskeinen demoskeneryhmä, joka perustettiin alun perin vuonna 1992 tArzAn tuotanto -nimisenä. tAAt on nykyisin myös rekisteröity yhdistys, tAAt ry, joka keskittyy demoskenekulttuurin edistämiseen esimerkiksi vuosittaisen Text Mode Demo Competition -kilpailun (TMDC) kautta. tAAtin tunnetuimpiin tuotoksiin kuuluu ragdoll-fysiikkaa hyödyntävä tietokonepeli Porrasturvat - Stair Dismount, sekä myös Rekkaturvat - Truck Dismount == Tunnettuja pelejä == * Porrasturvat - Stair Dismount - Assembly-tapahtuman pelinkehityskilpailun voittaja vuonna 2002, jossa tyrkätään mies alas rappusia. * Rekkaturvat - Truck Dismount - Assembly- tapahtuman pelinkehityskilpailun voittaja vuonna 2003 ja jatko-osa Porrasturville. Myös tässä pelissä tuotetaan miehelle vahinkoa, mutta tällä kertaa kuorma-auton ohjaamossa. * Pogo Sticker (2005) - erikoinen hiiriohjattu tasohyppelypeli * Racing Pitch (2006) - ääniohjattu autoratapeli == Text Mode Demo Competition == Text Mode Demo Competition (TMDC) on tAAt ry:n järjestämä jokavuotinen kilpailu parhaan tekstimoodia hyödyntävän demon tekemisestä. Ensimmäinen TMDC järjestettiin vuonna 1996. Kilpailutöiden tulee käyttää 16-väristä 80 x 50 tai 80 x 25 merkin tekstitilaa. Muutoin demot voivat käyttää vapaasti perinteisiä demoefektejä sekä ääntä. === Voittajat === * TMDC1: Recreation: D'Orzo * TMDC2: Recreation: Tahma * TMDC3: Static: Senseless * TMDC4: dairos, nula, para, raist, stonda, tpp: Super Killer * TMDC5: Psikorp: 13 December * TMDC6: Alpha Design: Bolognese * TMDC7: Trailer Park Demo: Rivulet * TMDC8: Crimson Shine: Innerflux * TMDC9: Northern Dragons: Signal to Droids == Aiheesta muualla == * tAAt-demoryhmän kotisivu * tAAt ry:n kotisivu * tAAt Pouet.net-sivustolla * Text Mode Demo Contestin kotisivu * musitAAtio-musiikkikilpailun kotisivu Luokka:Suomalaiset demoryhmät
Muutto

Muutto on ihmisillä asuin- tai oleskelupaikan tai kodin vaihtamista. Muuton syynä voi olla esimerkiksi aikuistuminen, avioituminen, opintojen aloittaminen tai työpaikan saaminen. Muutto voi tapahtua saman asuinalueen tai kaupungin sisällä, tai se voi suuntautua ulkomaille. Muuttaja voi ottaa koko omaisuutensa mukanaan tai osan siitä. Muutossa avustaa joskus maksullinen muuttopalvelu. ==Katso myös== * Pakkomuutto * Muuttoliike * Siirtolaisuus == Lähteet == Luokka:Muuttoliike
Niinivaara

Niinivaara voi tarkoittaa ainakin seuraavia: * Niinivaara, Joensuun kaupunginosa == Henkilöitä == * Huugo Niinivaara (ent. Lindberg, 1869–1964), lääninagronomi ja filosofian tohtori * Eeva Niinivaara ( o.s. Pedriks, 1901–2000), virolaissyntyinen Helsingin yliopiston viron kielen ja kirjallisuuden lehtori * Ensi Niinivaara (1915–1978), kirjailija * Erkki Niinivaara (1907–1985), pappi * Piki Niinivaara (1919–2010), elintarviketutkija, professori Luokka:Luettelot henkilöistä sukunimen mukaan
Otsola

Otsola tarkoittaa seuraavia paikkoja: * Otsola, Kotkan kaupunginosa * Otsola, Joensuun kaupunginosa. * Otsolan kansalaisopisto, Pori, Eurajoki ja Nakkila * Tuulikki Otsola, oik. Elli Tuulikki Ylitalo (1924–1985), suomalainen kirjailija
Kanervala

Kanervala on kaupunginosa Joensuun keskustan tuntumassa. Kanervalaan kuuluu myös Otsolan asuinalue, jonka rajana Kanervalan suuntaan pidetään Vanamokatua. Kanervala koostuu pääosin vuosina 1960–1970 rakennetuista omakotitaloista. Vanamokadulla ja Leinikkitiellä on vuosina 1956 ja 1957 valmistuneita Selvaag- rivitaloja, jotka tunnetaan myös norjalaistaloina. Kaislakadulla ja Leinikkitiellä on Joensuun Ellin opiskelijataloja. Asukkaita on noin 1 200 . Kanervalan koulu valmistui kansakouluksi vuonna 1962. Siinä toimi vuoteen 2016 englanninkielipainotteinen alakoulu (englanninkielinen opetus alkoi vuonna 2006) ja Itä-Suomen koulu. Koulu purettiin vuonna 2022. Vanamokadulla sijaitseva Partiotalo (1958) on partiolippukunta Karjalan Tyttöjen ja Joensuun Eräsissien kokoontumispaikka, ja se toimii retkeilymajana. Muuttunut kaupunkikuva: Partiotalo. Karjalainen 1.2.2013, s. 13Joensuun vapaaseurakunnan Kanervalatalo (Pasi Siiskonen) valmistui vuonna 2014 Leinikkitielle. Kaislakadulla toimii Joensuun aikuisopisto. Kanervalan koulun luokat ja Itä- Suomen koulu toimivat vuodesta 2016 alkaen Kaislakadulla entisen Joensuun aikuisopiston tiloissa.. ==Otsola== Otsolan tunnistaa kadunnimistään: Ilveksenkatu, Petrankatu (= peura), Otsonkatu ja Ahmankatu. Rakennukset ovat lähes kaikki omakotitaloja. Asukkaita on noin 400 . Otsolaan luetaan myös Tulliportinkadun länsipuoli, jossa sijaitsee Joensuun normaalikoulun yläkoulu ja lukio. Riverian eli entisen Joensuun ammattiopiston toiminta siirtyi 2010-luvun lopulta alkaen Peltolaan, ja purettujen rakennusten tilalle on 2020-luvun alussa noussut kerrostaloja. ==Kaupunginosan palveluja== Alueen palveluja ovat muun muassa Kanervalan päiväkoti, Sale, ABC-jakeluasema, Heinosen leipomo. Syyskuussa 2024 avattiin entisen Woutilan tiloissa kahvila Tasty. ==Lähteet== Luokka: Joensuun kaupunginosat
Siihtala

Siihtala on Joensuun kaupunginosa, joka sijaitsee keskustan ja Mutalan välissä. Pieksämäelle, Siilinjärvelle ja Kontiomäelle kulkeva rautatie jakaa kaupunginosan kahteen osaan: liikealueeseen ja asuinalueeseen. Siihtalaa rajaa etelässä Pielisjoki, lounaassa Rauhankatu, lännessä valtatie 6 sekä pohjoisessa ja idässä valtatie 9. Kaupunginosan asuinrakennukset ovat pääasiassa pienkerrostaloja sekä rivi- ja omakotitaloja. Vuonna 2022 asukkaita oli 468. Siihtalassa on vauraita taloja, ja se on arvostettu asuinalue. Siihtalassa ovat muun muassa Joensuun hautausmaa, Pohjois-Karjalan Osuuskaupan pääkonttori ja ABC-asema. == Lähteet == == Aiheesta muualla == Luokka:Joensuun kaupunginosat
Mutala

Mutala voi tarkoittaa ainakin seuraavia: * Mutala, kaupunginosa Joensuussa * Mutala, kylä Ylöjärvellä * Mutala, Eppu Normaalin albumi vuodelta 2011.
Utra

thumb|Utran kirkko valmistui vuonna 1895. Utra on Joensuun kaupunginosa. Väkiluku oli vuonna 2022 Joensuun kaupungin mukaan . Utra sijaitsee Pielisjoen rannalla Rantakylän ja Kontiolahden puolella sijaitsevan Kupluskylän välissä. Utra liitettiin Joensuuhun 1950-luvulla. Sitä ennen se kuului Kontiolahteen. Utra oli 1800-luvulla suuri teollisuusyhdyskunta, jossa oli muun muassa lasitehdas (1874–1906) ja sahat.Kulttuuriympäristöt matematiikan opetuskohteena -sivusto Ensimmäisen sahan perusti vuonna 1780 Jakob Steniuksen nuorempi poika, Martin Stenius kumppaneineen. Se sijaitsi Myllysaarella. Vuodesta 1833 saha oli Nils Ludvig Arppen omistuksessa. Vuonna 1856 sahan osti joensuulainen kauppias Antti Mustonen. Vuonna 1861 hän rakensi toisen sahan Utrankosken pohjoisrannalle. Vuodesta 1882 sahojen ja lasitehtaan omistaja oli englantilainen Egerton Hubbard & Co -niminen yhtiö, joka myi niitä vuonna 1902 W. Gutzeit & Co:lle. Sahojen toiminta loppui vuoden 1905 mennessä. 1980-luvulle asti Utra oli lähinnä puutalojen kaupunginosa, mutta sen jälkeen sinne on rakennettu runsaasti omakotitalo-, rivitalo- ja pienkerrostaloasutusta. Utran koulu on maakunnan suurin alakoulu. Pohjois- Karjalan ammattikorkeakoulun Utran kampus eli biotalouden keskus toimi kirkon lähellä yli 20 vuoden ajan syksyyn 2010 asti. ==Nähtävyyksiä ja tapahtumapaikkoja== *Utran puukirkko on Suomen ainoita pystyhirsikirkkoja. Utra kuuluu Rantakylän seurakuntaan. *Utran saaret ja Pielisjoen rannat, jotka kunnostettiin 1990-luvun lopussa virkistysalueeksi. *Utran kanava *Väisälän tiedemiesveljesten muistomerkki, Aurinkokello (Aulis Koivusalo, 1990) *Utran sahan muistomerkki, Vesisaha (Jouko Solonen, 1981) *Utran työväentalo, valmistunut vuonna 1906. Kulttuuri- ja rakennushistorialliset suojelukohteet -luettelon mukaan talo on rakennettu 1905.Kulttuuri- ja rakennushistorialliset suojelukohteet. Joensuu 1987. *Utran Uittotupa, ravintola ja ulkoilmanäyttämö, jossa konsertteja ja kesäteatteriesityksiä ==Liikuntapaikkoja== *Utranharju on monipuolinen kuntoilu- ja virkistysalue, josta reitit johtavat Lehmonharjulle. *Tekonurmikenttä (jalkapallo, amerikkalainen jalkapallo) *Utran koulun kenttä *Frisbeegolfrata ==Yhdistyksiä== *Utran asukasyhdistyshttps://utranasukasyhdistys.fi/ (toiminta päättynyt 30.6.2023) *Utran Koitto, urheiluseuraTUL Karjala jäsenseurat. Web Archive 2007. *Utran työväenyhdistys ==Kirjallisuutta== * Unohtumaton Utra. Utran historia- ja perinnekirja. Toimi. Erkki Myller ja Unto Martikainen. Joensuu: Ilias 2000. ISBN 952-5309-20-7 ==Lähteet== == Aiheesta muualla == Luokka:Joensuun kaupunginosat
Hukanhauta

Hukanhauta on Joensuun kaupunginosa Niinivaaran eteläpuolella. Hukanhaudan alueita on muun muassa Petäikkölä, Opotta ja Nepenmäki. Vuonna 2022 Hukanhaudalla oli 3 751 asukasta. Kaupunginosaa rajaa lännessä ja etelässä Ilomantsin rata, idässä metsäalue ja pohjoisessa Niinivaara. Hukanhaudan ja Niinivaaran raja kulkee Hukanhaudantien ja Ilomantsintien pohjoispuolelta kapeaa viheraluetta myötäillen. Hukanhaudan nykyinen asutus alkoi muodostua, kun 1950-luvulla rakennettiin ensimmäiset talot Karjalan radan varteen. Vilkas rakentamisen aikakausi oli 1970- ja 1980-lukujen vaihteessa. Alueella on paljon omakotitaloasutusta, mutta Niinivaaran läheisyydessä on myös pienkerrostaloja. Kaupunginosan nimi tarkoittaa sudenkuoppaa, ja myös monien katujen pienpetoihin viittaavat nimet kertovat alueen historiasta metsästysalueena. Alueella on market, asiamiesposti ja huoltoasema. Niinivaaran palvelut ovat kävelymatkan päässä. Nepenmäen koulussa (perustettu 1960) on noin 350 oppilasta. Nepenmäki on saanut nimensä kauppaneuvos F.N. Neppen­strömistä, joka omisti aluetta 1800-luvulla. Hukanhaudan vanha puukoulu on toiminut lasten ja nuorten kulttuuritilana. Rakennus on vuodelta 1914.Kulttuuri- ja rakennushistorialliset suojelukohteet. Joensuu 1987. Hukanhaudan lähellä on runsaasti virkistysmahdollisuuksia: Pyhäselän ranta, Koivuniemen ja Vehkalahden uimaranta, Jääkarhujen avantouintipaikka, Kuhasalon ja Repokallion luontoalueet. Kaupunginosan tunnetuin asukas on kansanedustaja ja entinen ministeri Anu Vehviläinen. ==Asukasyhdistys== Hukanhaudan asukasyhdistys on perustettu vuonna 1990. Jäseniä on noin 800. Yhdistyksen toiminnan keskuspaikka on uimarannalla sijaitseva Koivuniemen talo, jonka pihapiirissä pidetään tapahtumia: rantakalailtoja, uudenvuodenvastaanottajaisia, hiihto- ja pilkkikilpailuja. Hukanhaudan asukasyhdistyksen alueeseen kuuluvat myös Petäikkölä, Vehkalahti ja Opotta sekä osa Niinivaaraa. ==Hukanhaudan seurakuntatalo== Erkki Helasvuon suunnittelema seurakuntatalo sijaitsee Lonikintiellä. Se valmistui 1987 ja kuuluu Pielisensuun seurakuntaan. Tilaa on 160 hengelle. Rakennuksessa on myös vahtimestarin asunto sekä diakonia- ja kerhotiloja. Kirkkosalissa on taiteilija Pirkko Hammarbergin pellavasta ja silkistä valmistama kuvakudosteos Aarrekivet. ==Lähteet== * Joensuun Uutiset, syksy 2010: Puutarhakaupunginosan äänitorvi * Hilkka Haaksluoto ym. (toim.): Kylästä kaupunginosiksi - Hukanhauta, Penttilä, Utra - historiaa ja nykypäivää. Hukanhaudan asukasyhdistys, 1996, 154 s. === Viitteet === == Aiheesta muualla == Luokka:Joensuun kaupunginosat Luokka:Suomen lähiöt
Eustreptospondylus

Eustreptospondylus (nimen merkitys: ”hyvin kaareva selkänikama”) oli keskijurakaudella 165 miljoonaa vuotta sitten elänyt, lihaa syönyt teropodisuku. Dinosaurus nimettiin vuonna 1964, ja sukuun kuuluu yksi laji, tyyppilaji E. oxoniensis. Eustreptospondyluksen fossiileja on löydetty Englannista. == Nimi == Nimi Eustreptospondylus tarkoittaa kreikan kielellä ”hyvin kaarevaa selkänikamaa”. == Koko ja ulkonäkö == Eustreptospondyluksesta löydetty yksi ainoa yksilö on noin 4,6 metriä pitkä. Kyseessä on kuitenkin nuori yksilö, ja vertailu muiden teropodien fossiileihin ehdottaa, että Eustreptospondyluksen pituus aikuisena oli 6–9 metriä. Eustreptospondyluksella oli terävät hampaat, ja se käveli kahdella jalalla. Sen selässä oli kaarevia selkänikamia. Eustreptospondylus oli mahdollisesti uimataitoinen, koska se eli pienellä saarella, ja sen saattoi täytyä silloin tällöin uskaltautua menemään kauas etsimään ravintoa. == Fossiililöydöt == Eustreptospondylus kuvattiin ensimmäisen kerran vuonna 1841. Alkuperäiset fossiilit ovat sittemmin hävinneet. Eustreptospondyluksen uskottiin alun perin olevan Megalosaurus- laji. Paleontologeilta kesti kokonainen vuosisata tunnistaa, että se epätavallisen kaarevine selkänikamineen ansaitsi kuulumisen omaan sukuunsa. Vuonna 1964 Eustreptospondyluksesta tehtiin toinen löytö, ja sen otaksuttiin kuuluvan kyseiselle dinosaurukselle, perustuen alkuperäisistä fossiileista tehtyihin kuvauksiin. Kyseinen löytö oli ainoa Eustreptospondyluksesta tunnettu fossiili, luuranko, joka kuuluu keskenkasvuiselle yksilölle. Se löydettiin Englannista, läheltä Oxfordia. Koska luuranko löydettiin merisedimenteistä, asiantuntijat uskovat, että Eustreptospondylus saalisti pitkin pienten saarien rantoja, joita sijaitsi eteläisen Englannin rannikolla keskijurakaudella. Luurangon selkänikamista puuttuu kehittyneet yläosat, mikä osoittaa, että yksilö oli kuollessaan nuori. == Kulttuurissa == Eustreptospondylus on näkyvästi esillä yhdessä jaksossa BBC:n tuottamassa sarjassa Matkalla dinosaurusten kanssa. Siinä dinosaurus kuvataan uimakykyisenä, millainen se saattoi olla oikeastikin. Sarjassa yksi Eustreptospondylus-yksilö joutuu kokonaisena suuren merimatelija Liopleurodonin nielemäksi. Myöhemmin kaksi aikuista Eustreptospondylusta näytetään syömässä rannalle ajautunutta Liopleurodonin ruhoa. == Lähteet == Luokka:Megalosauridae
Talvihorros

Talvihorros eli hibernaatio tarkoittaa säänneltyä alilämpöisyyttä, jonka avulla eläimet voivat säästää energiaa talven ylitse. Talvihorroksen aikana eläinten aineenvaihdunta ja ruumiinlämpö laskevat, ja keho käyttää ravinnokseen lämpimän kauden aikana kerättyjä rasvavarantoja. Horrosta syvempää lepotilaa kutsutaan diapaussiksi. Monet tasalämpöiset eläimet, kuten siili viettävät talvensa talvihorroksessa. Talvihorroksessa elimistön lämpötila pysyttelee parissa lämpöasteessa. Ennen talvihorrosta nämä eläimet tankkaavat energiaa rasvavarastoihinsa. Vaihtolämpöiset eläimet vaipuvat kylmänhorrokseen, jossa elintoiminnot ovat lähes pysähdyksissä ja ruumiinlämpö voi laskea nollan alapuolelle. Solut eivät kuitenkaan jäädy, sillä niihin muodostuu jäätymispistettä alentavaa glyserolia (esimerkiksi sammakko, käärme, sisilisko). Sen sijaan esimerkiksi karhu ja mäyrä vajoavat talviuneen eivätkä syvään talvihorrokseen. Niiden ruumiinlämpö laskee huomattavasti vähemmän kuin talvihorrokseen vaipuvien eläinten. == Katso myös == * kesähorros == Lähteet == * == Aiheesta muualla == * Luokka:Eläintiede Luokka:Talvi Luokka:Seulonnan keskeiset artikkelit
Kehonmuokkaus

Kehonmuokkauksella tarkoitetaan pysyvää tai väliaikaista muutosta ihmiskehoon esteettisistä, rituaalisista tai muista ei-lääketieteellisistä syistä. Yleisimpiä kehonmuokkaustapoja ovat erilaiset tatuoinnit ja lävistykset. Radikaalimpia kehonmuokkauksen tapoja ovat muun muassa erilaiset implantit, arpeuttaminen, ympärileikkaus, plastiikkakirurgiset toimenpiteet, kielenhalkaisu ja kosmeettinen amputaatio. Kehonmuokkausta on harrastettu ihmiskunnan historian alkuhämäristä asti, aina maorien tatuoinneista viktoriaanisten korsettien ja kiinalaisen jalkojen typistämisen kautta nykypäivän silikonirintoihin. == Katso myös == * Kosmetiikka == Aiheesta muualla == * The BME Encyclopedia * Body Modification Ezine *
Prinssi Rohkea

Prinssi Rohkea (myös Prinssi Peloton ja Prinssi Urhea, tai pelkästään Prince Valiant) on Hal Fosterin luoma ritarisarjakuva. Se alkoi ilmestyä vuonna 1936. Foster oli ennen sarjakuvan julkaisua tutkinut kaksi vuotta tarukuningas Arthurin myyttiä ja vanhan Englannin historiaa. Viimeinen Fosterin kirjoittama Prinssi Rohkea ilmestyi vuonna 1980. Prinssi Rohkea on pohjoisen valtion, Thulen, prinssi. Tarinan alkuvaiheilla Prinssi Rohkea saapuu Camelotiin ja ystävystyy ritari Gawainin ja Tristanin kanssa. Hänestä tulee Gawainin aseenkantaja, ja hän kohoaa pian itsekin Pyöreän pöydän ritariksi. Hän taistelee hunneja vastaan Laulavalla miekallaan (Flamberge), rakastuu Aleta- kuningattareen, saa lapsia ja matkustaa Afrikkaan ja Amerikkaan ja auttaa isäänsä saamaan takaisin Thulen kruunun. Hal Fosterin piirrostyyli oli huolellista ja tarkkaa. Hän pyrki aitouteen yksityiskohdissa. == Teoksia suomeksi == * * Vuosina 1976–1978 Semic julkaisi yhdeksän albumia. Tarinat olivat alun perin ilmestyneet vuosina 1941–1949 amerikkalaisissa sanomalehdissä.Kimmo Lakoma: Prinssi Rohkea -albumit Suomessa. Niiden tapahtumissa Prinssi Rohkea ja Aleta avioituvat ja he saavat ensimmäisen lapsensa. # Angor Wrack - 1976, Semic # Afrikka - 1976, Semic # Aavat ulapat kutsuvat - 1976, Semic # Thulen seikkailijat - 1977, Semic # Aleta - 1977, Semic # Tehtävä Saramandissa - 1977, Semic # Uusi maailma - 1978, Semic # Auringon jumalatar - 1978, Semic # Kuninkaallista vehkeilyä - 1978, Semic ==Aiheesta muualla== * Prince Valiant, Prinssi Rohkea - virallinen www-sivusto == Lähteet == === Viitteet === Luokka:Yhdysvaltalainen sarjakuva Luokka:Strippisarjakuva Luokka:Sarjakuvahahmot
Implantti

Implantit eli istutteet tai siirrännäiset ovat keinotekoisia esineitä tai elektronisia laitteita, joita lisätään kirurgisesti ihmisruumiiseen korvaamaan jokin biologinen toiminto tai parantamaan sitä (kokleaimplantti, aivoimplantti, hammasimplantti) tai pelkästään esteettisistä syistä (kuten hiusistutteet sekä rinta-, sarvi- jne. implantit). Nykyaikaiset implantit tehdään usein titaanista, koska kehon nesteet eivät aiheuta siihen korroosiota eikä keho hylji sitä. Esimerkiksi luunmurtumien paranemista avustamaan saatetaan kiinnittää itsestään hajoava istute. Erilaiset luunaulat ja ruuvit valmistettaan lujasta maitohappopolymeeristä, joka tukee luuta 3-6 kuukautta ja liukenee sitten pois.http://yle.fi/teema/tiede/keksinnot/keksinnot_biohajoavatistukkeet.shtml Biohajoavan istutteen kehitti akatemiaprofessori Pertti Törmälä 1980-luvulla. Sarvi-implantti on ihmisen päähän asennettava implantti. Se voi olla vahvuuden symboli.https://www.is.fi/ulkomaat/art-2000000390445.html Sarvi-implantti on yleensä titaania. ==Lähteet== ==Aiheesta muualla== *International Medical Devices Database – Recalls, Safety Alerts and Field Safety Notices of medical devices – International Consortium of Investigative Journalists *
Arpeuttaminen

Arpeuttamisella tai arpitatuoinnilla tarkoitetaan arpien luomista kehoon esteettisessä tarkoituksessa tai ilmentämään yksilön sosiaalista tai yhteiskunnallista asemaa. Arpeuttaminen tapahtuu hankaamalla tai veistämällä ihoa erilaisilla leikkaustyökaluilla, minkä lopputuloksena on musteeton tatuointi. Arpitatuoinnit kuuluivat vahvasti esimerkiksi Australian aboriginaalien kulttuureihin. Arpitatuoinnit ovat suosiossa myös läntisessä Afrikassa ja Uuden-Guinean alkuasukkaiden keskuudessa. Joillakin kansoilla arpikuvioita tehtiin ihoon osoituksena aikuisiän saavuttamisesta. Kun arpeuttaminen tehdään ihoa polttamalla, sitä kutsutaan polttomerkinnäksi. == Lähteet == Luokka:Tatuointi
Kristian I

Kristian I Oldenburgilainen (helmikuu 1426 – 21. toukokuuta 1481) oli tanskalainen monarkki ja Kalmarin unionin maiden unionikuningas (Tanskan 1448–1481, Norjan 1450–1481 ja Ruotsin 1457–1464). Hän oli myös Schleswigin ja Holsteinin herttua vuosina 1460–1481. Kristian I oli ensimmäinen Oldenburgin hallitsijasukua edustanut Tanskan kuningas. Suku on hallinnut Tanskaa yhtäjaksoisesti hänestä alkaen vuoteen 1863 asti. == Elämäkerta == Kristian valittiin Tanskan kuninkaaksi vuonna 1448 edellisen kuninkaan Kristofer Baijerilaisen kuoltua ilman perillistä. Ruotsin kuninkaaksi oli aiemmin valittu Kaarle Knuutinpoika Bonde, mikä johti kiistaan unionikuninkuudesta. Kaarle Knuutinpoika otti pian myös Norjan kruunun, mutta joutui luovuttamaan sen Kristianille 1450. Tanska ja Ruotsi joutuivat sotaan vuonna 1451. Kristian meni naimisiin edeltäjänsä lesken Dorotea Brandenburgilaisen kanssa. Kristian sai vallattua syrjäytetyn unionikuninkaan Eerik Pommerilaisen hallitseman Gotlannin tämän sovittua tanskalaisten kanssa. Vuonna 1457 Ruotsissa puhkesi kapina, ja Kaarle syrjäytettiin. Kapinajohtajat Jöns Pentinpoika Oxenstierna ja Eerik Akselinpoika Tott kutsuivat Kristianin Ruotsin kuninkaaksi, ja hänet kruunattiin 23. kesäkuuta 1457. Kristian hankki itselleen myös Schleswig- Holsteinin vuonna 1460. Tämä aiheutti kuitenkin suuren velkataakan, ja Kristian joutui kiristämään veroja. Uppsalan arkkipiispa Jöns Pentinpoika Oxenstierna lupasi 1463 Uplannin talonpojille omin päin verohelpotuksia, mikä johti hänen vangitsemiseensa. Tämä synnytti arkkipiispan tukijoiden kapinan, jonka päätteeksi Kristian joutui pakenemaan Ruotsista Tanskaan 1464. Ruotsin kuninkaaksi nousi jälleen Kaarle Knuutinpoika. Kristian kuoli 1481 ja hänet on haudattu Roskilden tuomiokirkkoon. Hän on Englannin ja Skotlannin Jaakko I:n kaukainen esi-isä, ja sitä kautta sukua nykypäivän brittimonarkeille. == Lähteet == == Aiheesta muualla == Luokka:Tanskan kuninkaat Luokka:Norjan kuninkaat Luokka:Ruotsin kuninkaat Luokka:Vuonna 1426 syntyneet Luokka:Vuonna 1481 kuolleet
Kristoffer Baijerilainen

Kristoffer Baijerilainen eli Kristoffer III (26. helmikuuta 1418 – 5./6. tammikuuta 1448) oli Kalmarin unionin maiden unionikuningas (Tanskan ja Norjan vuosina 1440–1448 ja Ruotsin vuosina 1441–1448).britannica.com: Christopher of Bavaria == Valtakausi == Kristofer valittiin Tanskan kuninkaaksi vuonna 1440 sen jälkeen, kun tanskalaiset olivat erottaneet aiemman unionikuninkaan, Ruotsin kruunun menettäneen Eerik Pommerilaisen. Ruotsia hallitsi valtionhoitajana Kaarle Knuutinpoika Bonde, jonka suostuttelemiseksi hyväksymään kuninkuutensa joutui Kristoffer antamaan Kaarlelle Turun linnan ja suuria läänityksiä Suomesta. Kristoffer valittiin Ruotsin kuninkaaksi Moran kivillä ja kruunattiin Upsalan tuomiokirkossa vuonna 1441. Vuonna 1442 Kristofer vahvisti unionikuninkaan valtaa tasoittaneen Kristofferin maanlain, jonka mukaan kuninkaan tuli hallita valtaneuvostoa kuunnellen ja asettaa linnanherroiksi vain Ruotsissa syntyneitä. Kristoffer määräsi vuonna 1443 Naantalin luostarin siirrettäväksi piispa Maunu Tavastin suunnitelman mukaisesti sopivaan paikkaan Raision Ailosiin. Samassa yhteydessä määrättiin luostarin viereen perustettavaksi kaupunki. Seuraavana vuonna kuningas vahvisti Rauman kaupungin privilegiot. Vuonna 1446 kuningas Kristoffer ryhtyi toimiin liittääkseen Eerik Pommerilaisen hallussa olleen Gotlannin unionin yhteyteen, ja valtakunnan asevoimat vietiin Gotlantiin. Kristoffer kuitenkin kuoli vuonna 1448 yllättäen ilman perillisiä, mikä johti jälleen epäselvyyteen Kalmarin unionin jatkosta ja kiistoihin sen hallinnasta. == Lähteet == == Aiheesta muualla == Luokka:Ruotsin kuninkaat Luokka:Vuonna 1418 syntyneet Luokka:Vuonna 1448 kuolleet
Proteesi

Proteesi on keinotekoinen kappale, jolla korvataan kehosta puuttuva osa, toisin kuin ortoosi, joka vain tukee kehoa. Proteeseja käytetään esimerkiksi korvaamaan syntymästä asti puuttuva tai myöhemmän sairauden tai onnettomuuden vuoksi amputoitu raaja, muuttamaan transsukupuolisten miesten ja naisten ulkoisia piirteitä sekä erikoistehosteina elokuvissa. Proteesioppia kutsutaan protetiikaksi. Proteeseja on käytetty ainakin 400-luvulta eaa. Ensimmäiset oikean käden muotoiset proteesit valmistettiin kuitenkin vasta keskiajalla.Historia-lehti 10/2008, s. 15; Keskiajan käsiproteesit valmistettiin raudasta Ennen proteesit tehtiin yleensä puusta, nahasta ja raskaasta metallista (puujalka ja koukkukäsi), joiden toiminnallisuus oli lähinnä välttävää. Nykyisin on jo käytössä kevyistä metalleista ja muoveista tehtyjä, tietokoneohjatusti toimivia jalka- ja käsiproteeseja. Monilla vammaisurheilijoilla on myös erityisiä vaihdettavia urheiluproteeseja, jotka muistuttavat vain etäisesti oikeaa raajaa. == Proteesityyppejä == * tekoraaja * korjaava linssi * silmäproteesi * sisäkorvaproteesi * kasvoproteesi * rintaproteesi * hammasproteesi * hammasimplantti *lonkkaproteesi == Lähteet == == Aiheesta muualla ==
Pentti Jönsinpoika Oxenstierna

Pentti Jönsinpoika Oxenstierna (, 1390-luku – 1450) oli ruotsalainen ritari ja valtaneuvoston jäsen.riksarkivet.se: Bengt Jönsson (Oxenstierna) Hän toimi yhdessä veljensä Niilo Jönsinpoika Oxenstiernan kanssa Ruotsin valtionhoitajana tammikuusta kesäkuuhun 1448 unionikuningas Kristoffer Baijerilaisen kuolemasta siihen asti, että Kaarle Knuutinpoika valittiin vaaleilla Ruotsin kuninkaaksi. ==Elämä== Pentti Jönsinpojan kotitila oli Salsta Lenan pitäjässä Upplannissa. Pentti teki suuria lahjoituksia Tenstan kirkolle, jonka seinässä on yhä säilynyt häntä esittävä lahjoittajamaalaus. Maalauksen on tehnyt Johannes Rosenrod. Pentti Jönsinpoika avioitui vuonna 1416 Kristina Kristerintyttären kanssa, joka kuoli 1430-luvulla. Pentin ja Kristinan lapsia olivat Uppsalan arkkipiispa Jöns Pentinpoika, Kristiern Pentinpoika, Arvid Pentinpoika ja David Pentinpoika. Pentti avioitui uudestaan vuonna 1437 Märta Lydekadotterin (Stralendorp) kanssa. Pentti Jönsinpoika oli kuuluisan lakikokoelman Codex Aboensiksen tilaaja. ==Lähteet== Luokka:1390-luvulla syntyneet Luokka:Keskiajan henkilöt Luokka:Ruotsin valtionhoitajat Luokka:Vuonna 1450 kuolleet
Niilo Jönsinpoika Oxenstierna

Niilo Jönsinpoika Oxenstierna (ruots. Nils Jönsson Oxenstierna) (1390-luku – 1450/1451) oli ruotsalainen rälssimies ja valtionhoitaja vuonna 1448.riksarkivet.se: Nils Jönsson (Oxenstierna) Niilo oli valtaneuvos viimeistään vuodesta 1432, Borgholmin käskynhaltija vuodesta 1436, Stäkeholmin käskynhaltija vuodesta 1438, Nyköpingshusin käskynhaltija vuodesta 1442 vuoteen 1448 ja ritari vuodesta 1441. Niilo Jönsinpoika kuului aatelisiin, jotka vuosina 1432–34 tukivat kirkollista vastarintaa Eerik Pommerilaista vastaan. Vuonna 1434 Niilo osallistui kansannousuun Eerikiä vastaan ja kuului vuoteen 1441 asti valtakuntaa johtaneeseen neuvostoon. Unionikuningas Kristoffer Baijerilaisen aikana Niilo kuului vuodesta 1445 valtionhoitajakollegioon, joka hallitsi maata kuninkaan ollessa poissa. Kristofferin kuoltua Niilo toimi yhdessä veljensä Pentti Jönsinpoika Oxenstiernan kanssa Ruotsin valtionhoitajana tammikuusta kesäkuuhun 1448, kunnes Kaarle Knuutinpoika valittiin vaaleilla Ruotsin kuninkaaksi. Niilo oli kannattanut kuninkaaksi omaa poikaansa Eerikiä, ja kuninkaanvaalien jälkeen hän kuului kuningasta vastustaneeseen oppositioon. Tämän seurauksena hänen menetti vuonna 1448 Nyköpingshusin ja vuonna 1450 Örebron linnan. == Lähteet == Luokka:Ruotsin valtionhoitajat Luokka:1390-luvulla syntyneet Luokka:1450-luvulla kuolleet
Mäkki

Mäkki voi viitata johonkin seuraavista: * Apple Macintosh, tietokonebrändi * McDonald’s, pikaruokaravintola * Mäkki, suomenvirolainen räppäri
Eerik XIII Pommerilainen

Eerik Pommerilainen (noin 1382 Rügenwalde, Pommeri – 1459 Rügenwalde) oli Norjan kuningas 1389–1442, Tanskan ja Ruotsin kuningas 1396–1439 sekä Kalmarin unionin kuningas 1397–1439. Eerik Pommerilainen oli samanaikaisesti * Tanskassa Eerik VII * Norjassa Eirik III * Ruotsissa Erik XIII * Pommerissa (oik. Pommern-Stolpissa) Erich I == Elämäkerta == Eerik Pommerilainen oli Pommerin Vratislavin ja Mecklenburgin Marian poika, ja kuningatar Margareetan sisaren tyttärenpoika, jonka Margareeta adoptoi sen jälkeen kun hänen oma poikansa Olavi oli kuollut, tavoitteenaan nostaa tämä yhteispohjoismaisen unionin kuninkaaksi. Margareeta voitti vuonna 1389 Albrekt Mecklenburgilaisen ja nousi Ruotsinkin kuningattareksi, jolloin hänellä oli kaikkien Pohjoismaiden kruunut. Eerikistä oli tullut perimyksen kautta Norjan kuningas jo seitsemänvuotiaana 1389 ja vuonna 1396 hänet valittiin Tanskan kuninkaaksi ja myöhemmin samana vuonna Ruotsin kuninkaaksi (nimellä Eerik XIII). Seuraavana vuonna hänet kruunattiin Kalmarin linnassa Pohjoismaiden yhteiseksi kuninkaaksi. Siellä Margareeta esitti ajatuksensa Kalmarin unionista ja sen aikana kirjoitettiin niin sanottu unionikirje, jossa kuvailtiin unionin hallintoa ja määrättiin yhteispohjoismainen kuninkuus periytyväksi Eerikin pojan kautta. Jos kuninkaalla ei olisi poikaa, kuninkuus valittaisiin yhteispohjoismaisesti vaaleilla. Kuningatar Margareeta hallitsi käytännössä pitkään Kalmarin unionia Eerikin jo ollessa kuninkaana tavoitteenaan kuninkaanvallan ja unionin lujitus. Margareetan kuoleman jälkeen Eerik jatkoi samalla linjalla. Hän siirsi entistä paikallisen tason päätäntävaltaa omille luottomiehilleen Tanskaan, jossa hän pääasiassa oleskeli, ja linnanherroiksi ympäri unionia hän nimitti omia tanskalaisia ja saksalaisia suosikkejaan. Ruotsin valtaneuvoston valtaa hän pyrki rajoittamaan. Uusia veroja säädettiin ja maatiloja otettiin kruunulle. Käytännössä valta unionissa keskittyi Tanskaan. Eerik joutui konfliktiin Hansaliiton kanssa, kun hän asetti Juutinrauman tullin. Hansaliitto ei katsonut hyvällä Eerikin pyrkimyksiä Itämeren hallintaan, vaan julisti vuonna 1426 kauppasaarron auttaakseen Holsteinin kreivejä, joilta Eerik pyrki saamaan Etelä-Jyllannin. Tämä vahingoitti etenkin Ruotsia, joka oli ollut vilkkaissa kauppasuhteissa Lyypekin kanssa. Tämä herätti yhdessä muutenkin kaukaiseksi koetun Etelä- Jyllannin sotien kanssa katkeruutta Ruotsissa kaikissa kansankerroksissa. Vuonna 1434 Ruotsissa puhkesi Engelbrektin kapina, johon Ruotsin valtaneuvosto liittyi ja joka johti Eerikin ja ruotsalaisten välillä pitkällisiin välienselvittelyihin, joita ei saatu soviteltua. Vuonna 1439 Eerik erotettiin lopulta kaikkien Pohjoismaiden kuninkuudesta. Hän linnoittautui Gotlantiin, josta käsin hän häiritsi meriliikennettä merirosvouksella, kunnes sopi kuningas Kristianin kanssa saaren luovuttamisesta. Hän palasi Pommeriin, jossa kuoli 1459. == Lähteet == * * ===Viitteet=== ==Aiheesta muualla== * Luokka:Norjan kuninkaat Luokka:Ruotsin kuninkaat Luokka:Visbyn historia Luokka:Pommerin historia Luokka:Vuonna 1382 syntyneet Luokka:Vuonna 1459 kuolleet Luokka:Suomen hallitsijat
James Watt

James Watt (19. tammikuuta 1736 Greenock, Skotlanti – 19. elokuuta 1819 Handsworth, Birmingham, Yhdistynyt kuningaskunta) oli skotlantilainen matemaatikko ja insinööri. Hänen höyrykoneeseen tekemänsä parannukset olivat oleellinen osa teollisessa vallankumouksessa. Watt syntyi Skotlannissa mutta asui ja työskenteli Birminghamissa Englannissa. Hän perusti yhdessä birminghamilaisen Matthew Boultonin kanssa yhtiön, joka patentoi höyrykoneen 1784. Siitä tuli taloudellinen menestys. Lapsena Watt sairasteli paljon, jonka takia hänen vanhempansa opettivat häntä kotona. Huonon kuntonsa vuoksi Watt lähti opiskelemaan Lontooseen hienomekaniikkaa. Watt otti keskipakosäätimen käyttöön höyrykoneessa: Nyt höyrykoneen tehoa voitiin hallita. Hän kehitti kampimekanismin, joilla edestakainen liike voitiin muuttaa pyöriväksi liikkeeksi. Hän lisäsi höyrykoneeseen ulkoisen lauhduttimen, joka lisäsi koneen hyötysuhdetta merkittävästi. Hän otti myös käyttöön tehon yksikkönä hevosvoiman. SI-järjestelmän tehon yksikkö watti on nimetty James Wattin mukaan. Watt oli Lunar societyn keskeisiä henkilöitä. James Wattin keksintö höyrykone oli merkittävä muun muassa teollistumiselle. == Lähteet == == Aiheesta muualla == * * * Luokka:Brittiläiset insinöörit Luokka:Brittiläiset keksijät Luokka:Ranskan tiedeakatemian jäsenet Luokka:Vuonna 1819 kuolleet Luokka:Vuonna 1736 syntyneet Luokka:Seulonnan keskeiset artikkelit
Groucho Marx

Julius Henry ”Groucho” Marx (2. lokakuuta 1890 New York – 19. elokuuta 1977) oli yhdysvaltalainen koomikko, joka tuli tunnetuksi koomikkoryhmä Marxin veljesten vaudeville-esityksistä ja elokuvista. Hän menestyi lisäksi muun muassa visailushow’n isäntänä. ==Elämä ja ura== Groucho Marx syntyi 2. lokakuuta 1890 New Yorkissa kolmantena Sam ja Minnie Marxin viidestä eloon jääneestä pojasta. Hän aloitti näyttämöuransa lauluryhmä The Leroy Trion jäsenenä 15-vuotiaana, veljeksistä ensimmäisenä. Kun hänen veljensäkin tulivat alalle, veljesryhmä saavutti menestystä aluksi musiikkikomedialla I’ll Say She Is. Tämän esityksen yhteydessä Groucho alkoi käyttää tunnusmerkikseen noussutta tapaa maalata itselleen viikset. Lempinimensä "Groucho" (sanasta grouch, 'marisija') hän sai kollegaltaan Art Fisheriltä, joka nimesi veljessarjan muutkin jäsenet. Siirryttyään komediaan Marxin veljekset nousivat hyvin suosituiksi 1920-luvulla. Heidän komedioitaan sovitettiin myös elokuviksi, ja Groucho Marx esiintyi myös muutamassa elokuvassa ilman veljiään. Veljiensä kanssa hän teki yhteensä 13 elokuvaa. Grouchon visuaalisia tunnusmerkkejä olivat maalattujen viiksien lisäksi pitkä takki, paksut lasit ja sikari. Vuonna 1947 Marx alkoi juontaa radion visailuohjelmaa You Bet Your Life. Ohjelmasta tuli menestys ja se siirtyi myöhemmin televisioon, missä se jatkui vuoteen 1961 saakka.Groucho Marx in You Bet Your Life Cooper Toons Sen jälkeen Marx esiintyi lyhytaikaisessa ohjelmassa Tell It to Groucho. Kun Marxin veljesten elokuvat olivat nousseet uudelleen suosioon 1960-luvun lopulla, Groucho Marx esiintyi pitkän tauon jälkeen näyttämöllä Carnegie Hallissa vuonna 1972. Hänestä tehtiin samana vuonna Cannesin elokuvajuhlien Commandeur des Arts et Letters, ja vuonna 1974 hän sai Oscar-kunniapalkinnon Marxin veljesten saavutuksista. Groucho Marxin nimiin on laitettu useita sukkeluuksia ja aforismeja.Groucho Marx Biography groucho-marx.com. Viitattu 9.1.2019. Vaikka Marx ei koskaan valmistunut kansakoulusta, hän kirjoitti useita kirjoja, mukaan lukien kaksi omaelämäkertaa.Groucho Marx: The Writer... John Keegan. Viitattu 9.1.2019 Marx oli vuosina 1920–1942 naimisissa Ruth Johnsonin kanssa. He saivat kaksi lasta. Hänen toinen vaimonsa oli Kay Gorcey (1945–1950). Heillä oli yksi lapsi. Marxin kolmas vaimo oli Eden Hartford (1954–1969). Koska Marx esitti joskus kriittisiä kommentteja politiikasta, ja koska hänellä oli kommunistiystäviä, hän joutui 1950-luvulla FBI:n tutkinnan kohteeksi. Groucho Marx kuoli 19. elokuuta 1977. Hänet haudattiin Eden Memorial Parkiin San Fernandoon Kaliforniaan. ==Suomeksi käännetyt teokset == * == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vaudeville-esiintyjät Luokka:Hollywood Walk of Fame Luokka:Radio Hall of Fame Luokka:Yhdysvaltalaiset tietokilpailujuontajat Luokka:Yhdysvaltalaiset koomikot Luokka:Vuonna 1890 syntyneet Luokka:Vuonna 1977 kuolleet
Charged GBH

Charged GBH (usein myös lyhyesti GBH) on brittiläinen punk-yhtye, joka perustettiin vuonna 1978. Nimi "GBH" tulee brittiläisestä lakitermistä "Grievous Bodily Harm" ja Charged lisättiin alkuun, koska saarivaltakunnassa keikkaili jo GBH-niminen heavy-yhtye. Alkuperäisessä kokoonpanossa soitti seuraavat jäsenet: Colin Abrahall (laulu), Colin Blyth (kitara), Ross Lomas (basso) ja Andrew Williams (rummut). Heidän ensimmäinen 7" singlensä oli nimeltään No Survivors ja yhtyeen parhaana LP-levynä pidetään vuonna 1982 ilmestynyttä City Baby Attacked By Rats albumia, joka saavutti englannin listoilla riippumattomalle levymerkille ja hardcore-punk musiikkityylille poikkeuksellisen menestyksellisen sijan 17. Yhtye keikkailee edelleen. ==Tunnetuin kokoonpano== *Colin "Col" Abrahall - laulu *Ross Lomas - basso *Colin "Jock" Blyth - kitara *Scott Preece - rummut == Diskografia == ===Studioalbumit=== *City Baby Attacked By Rats (1982) *City Baby's Revenge (1984) *Midnight Madness And Beyond (1986) *No Need To Panic (1987) *A Fridge Too Far (1989) *From Here To Reality (1990) *Church of the Truly Warped (1992) *Punk Junkies (1996) *Ha Ha (2002) *Cruel and Unusual (2004) *Perfume and Piss (2010) *Momentum (2017) ===Studio EP:t/Singlet=== *Leather, Bristles, Studs, And Acne (1981) *No Survivors (1982) *Give Me Fire/Man Trap (1982) *Catch 23 /HellholeCatch 23 (1983) *Do What You Do (1984) *Oh No, It's GBH Again (1986) *Wot A Bargain (1988) *Cruel An Unusual (2004) *Race Against Time:Complete Clay Recordings (2007) Luokka:Brittiläiset punkyhtyeet
Katri Komi

Katri Helena Komi (s. 11. toukokuuta 1968 Joroinen) on suomalainen poliitikko, joka toimi Suomen Keskustan kansanedustaja 1999–2015. Hän jättäytyi pois eduskunnasta neljän vaalikauden jälkeen. Komi asuu Joroisissa. Hän on koulutukseltaan maatalous- ja metsätieteiden maisteri ja agronomi. Myös hänen isänsä, maanviljelijä Armas Komi, on toiminut kansanedustajana. Komi on toiminut maatalousyrittäjänä 1987–2000 ja freelance -toimittajana 1991–2000. Eduskunnassa Komi oli jäsen ulkoasiainvaliokunnassa (2004–2015), jossa käsitellään Suomen ulkosuhteisiin liittyviä asioita. Hän toimi myös valtiovarainvaliokunnan työ- ja elinkeinojaostossa (2007–2011) sekä asunto- ja ympäristöjaostossa (2007–2011). Maa- ja metsätalousvaliokunnassa hän oli jäsen 1999–2007 ja varajäsen 2007–2015. Lisäksi hän oli muun muassa Yleisradio Oy:n hallintoneuvoston jäsen (2011–2015). Komi toimi Parlamenttienvälisen liiton (IPU) Suomen ryhmän johtokunnan puheenjohtajana kahdeksan vuotta ja varapuheenjohtajana neljä vuotta. Hän on myös toiminut Karjalan Liiton liittovaltuuston varapuheenjohtajana sekä Maa- ja kotitalousnaisten Keskuksen hallituksen jäsenenä (vpj. kolme vuotta). Komi harrastaa ratsastusta ja muuta liikuntaa, kirjoittamista ja lukemista, matkustamista sekä mökkeilyä. Hän on julkaissut runokokoelman Sisua, särmää ja sydäntä (2006). Komi äänesti ydinvoimalupien myöntämistä vastaan vuonna 2010. ==Lähteet== == Aiheesta muualla == * Henkilökohtaiset kotisivut * Luokka:Kansanedustajat Luokka:Etelä- Savon vaalipiiri Luokka:Suomen Keskustan poliitikot Luokka:Suomalaiset toimittajat Luokka:Suomalaiset yrittäjät Luokka:Vuonna 1968 syntyneet Luokka:Elävät henkilöt
Morrisonkerrostuma

Morrisonkerrostuma on laaja ja runsas fossiilikerrostuma, joka peittää 1,5 miljoonan neliökilometrin alan Yhdysvaltojen länsiosassa. Se ulottuu etelässä New Mexicosta Kanadaan ja lännessä Idahosta Nebraskaan. Ensimmäiset löydöt tehtiin vuonna 1877. Sen fossiiliantiin pohjautuvat American Museum of Natural Historyn ja Carnegie Museumin kokoelmat. Sieltä on löytynyt Allosaurus, Diplodocus, Apatosaurus, Stegosaurus ja Brachiosaurus, ja lisäksi krokotiileja, nisäkkäitä, liskoja ja kaloja. Nämä ja monet muut löydöt ovat antaneet kuvan alueesta jurakaudella. Ehkä tunnetuin löytö on alueelta 1991 löytynyt Allosaurus Big Al. Luokka:Kerrostumat Luokka:Fossiilit